Burkina Faso - sprog
Burkina Faso - sprog, Det officielle sprog er fransk. De ca. 75 øvrige sprog i landet tilhører alle niger-kongo-sprogene undtagen det afroasiatiske berbersprog tamasheq (tuaregisk) og det nilo-sahariske songhai. Vigtigst er gur-sproget moore, der er første sprog for ca. 6 mio. (omkring halvdelen af befolkningen) og andet sprog for yderligere 2 mio., men betydelige sprog er også diula, som er første sprog for ca. 1,3 mio. og andet sprog for 3-4 mio., samt fulani, der tales af ca. 750.000; bobo og bisa tales af hver ca. 350.000.
Læs mere om Burkina Faso.